**projektas**

**reg. Nr. T-99**

**2.26.darbotvarkės klausimas**

**Pasvalio rajono savivaldybės taryba**

# sprendimas

**Dėl viešosios įstaigos Pasvalio ligoninės vadovo mėnesinio darbo užmokesčio kintamosios dalies dydžio nustatymo**

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsnio 1 ir 10 dalimis, 152 straipsniu, vykdydama Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašą, patvirtintą Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ (Lietuvos Respublikos sveikatos apsaugos ministro 2022 m. kovo 10 d. įsakymo Nr. V-520 redakcija) (, atsižvelgdama į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinas reikšmes, patvirtintas Lietuvos Respublikos sveikatos apsaugos ministro 2021 m. rugpjūčio 30 d. įsakymu Nr. V-1964 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinų reikšmių patvirtinimo“, į viešosios įstaigos Pasvalio ligoninės 2021 metų veiklos ataskaitą, patvirtintą Pasvalio rajono savivaldybės tarybos 2022 m. balandžio 27 d. sprendimu Nr. T1- ??? „Dėl viešosios įstaigos Pasvalio ligoninės 2021 metų finansinių ataskaitų rinkinio patvirtinimo ir pritarimo įstaigos veiklos ataskaitai“, Pasvalio rajono savivaldybės taryba nusprendžia:

1. Nustatyti nuo 2022 m. gegužės 1 d. iki 2023 m. balandžio 30 d. viešosios įstaigos Pasvalio ligoninės vyriausiajam gydytojui Rolandui Rastauskui \_\_\_\_ procentų dydžio mėnesinio darbo užmokesčio kintamąją dalį.

2. Įgalioti Pasvalio rajono savivaldybės administracijos direktorių padaryti pakeitimus darbo sutartyje, vadovaujantis šio sprendimo 1 punktu, ir ją pasirašyti.

3. Įpareigoti viešąją įstaigą Pasvalio ligoninę taikyti šio sprendimo 1 punkte nurodytą kintamąją mėnesinio darbo užmokesčio dalį nuo 2022 m. gegužės 1 d. iki 2023 m. balandžio 30 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė Renata Nevulytė

2022-04-11, tel. 865092638

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

 **DĖL viešosios įstaigos Pasvalio ligoninės vadovo mėnesinio darbo užmokesčio kintamosios dalies dydžio nustatymo**

**2022-04-11**

Pasvalys

**1. Sprendimo projekto rengimo pagrindas.**

Sprendimo projektu siūloma nustatyti viešosios įstaigos Pasvalio ligoninės vyr. gydytojui Rolandui Rastauskui mėnesinio darbo užmokesčio kintamosios dalies dydį.

Lietuvos Respublikos sveikatos priežiūros įstaigų įstatymo (toliau – Įstatymas) 151 straipsnio 1 punkte nustatyta, kad sveikatos priežiūros viešųjų įstaigų vadovų mėnesinis darbo užmokestis susideda iš pastoviosios ir kintamosios darbo užmokesčio dalių. Pastovioji mėnesinio darbo užmokesčio dalis nustatoma Lietuvos Respublikos sveikatos priežiūros įstaigų įstatymo nustatyta tvarka. Įstatymo 151 straipsnio 10 punkte nurodyta, kad:

* mėnesinio darbo užmokesčio kintamosios dalies dydis priklauso nuo praėjusių kalendorinių metų įstaigos veiklos rezultatų ir nustatomas vieniems metams;
* įstaigų veiklos rezultatų vertinimo kiekybinių ir kokybinių rodiklių ir vadovaujančių darbuotojų mėnesinio darbo užmokesčio kintamosios dalies nustatymo tvarkos aprašą tvirtina sveikatos apsaugos ministras;
* visais atvejais mėnesinio darbo užmokesčio kintamosios dalies dydis negali viršyti 20 procentų vadovaujančiajam darbuotojui nustatyto mėnesinio darbo užmokesčio pastoviosios dalies dydžio;
* mėnesinio darbo užmokesčio kintamoji dalis negali būti nustatoma, jeigu praėjusių kalendorinių metų įstaigos veiklos finansiniai rezultatai yra neigiami, išskyrus atvejus, kai neigiami finansiniai rezultatai atsirado dėl sumažinto finansavimo ir (ar) dėl kitų aplinkybių, kurių įstaigos vadovaujantieji darbuotojai negalėjo kontroliuoti, numatyti ir užkirsti kelio šių aplinkybių ar jų pasekmių atsiradimui.

Vadovaudamasi Įstatymo 151 straipsniu, Pasvalio rajono savivaldybės taryba 2022 m. vasario 23 d. sprendimu Nr. T1-23 „Dėl Pasvalio rajono savivaldybės tarybos 2019 m. rugsėjo 25 d. sprendimo Nr. T1-189 „Dėl viešosios įstaigos Pasvalio ligoninės vadovo mėnesinio darbo užmokesčio nustatymo“ pakeitimo“, nustatė, kad viešosios įstaigos Pasvalio ligoninės vadovo pastovioji mėnesinio darbo užmokesčio dalis – 4 558 Eur.

Vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ (Lietuvos Respublikos sveikatos apsaugos ministro 2020 m. gruodžio 18 d. įsakymo Nr. V-2956 redakcija) (su visais aktualiais pakeitimais) (toliau – Aprašas), sprendimas dėl viešosios įstaigos Pasvalio ligoninės vadovo mėnesinio darbo užmokesčio kintamosios dalies turi būti priimamas įvertinant įstaigos praėjusių metų veiklos rezultatų vertinimo rodiklių siektinų reikšmių įgyvendinimą, kurių įgyvendinimo rodikliai pateikti viešosios įstaigos Pasvalio ligoninės 2021 metų veiklos ataskaitoje.

Vadovaujantis Aprašu, nustatoma, ar viešoji įstaiga Pasvalio ligoninė praėjusiais metais pasiekė Lietuvos Respublikos sveikatos apsaugos ministro 2021 m. rugpjūčio 30 d. įsakymu Nr. V-1964 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinų reikšmių patvirtinimo“ (su visais aktualiais pakeitimais) patvirtintas Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinas reikšmes ir jų pasiekimas (kiekvienas rodiklis) įvertinamas balais.

Balai sudedami ir vadovo mėnesinio darbo užmokesčio kintamoji dalis nustatoma pagal surinktą balų skaičių:

|  |  |
| --- | --- |
| Mėnesinio darbo užmokesčio kintamoji dalis, mėnesinio darbo užmokesčio pastoviosios dalies dydžio procentai  | Rajonų ir regionų lygmens Lietuvos nacionalinės sveikatos sistemos viešųjų įstaigų (turinčių kompiuterinės tomografijos aparatą) balai |
| 5 | Iki 32 |
| 10 | 33–63 |
| 15 | 64–94 |
| 20 | 95–125 |

Atlikus viešosios įstaigos Pasvalio ligoninės veiklos rezultatų už 2021 metus vertinimą, pagal Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinas reikšmes, patvirtintas Lietuvos Respublikos sveikatos apsaugos ministro 2021 m. rugpjūčio 30 d. įsakymu Nr. V-1964 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinų reikšmių patvirtinimo“ (su visais aktualiais pakeitimais), įstaigos veiklos rezultatų vertinimo rodiklis – 103,3 balo (vertinimo lentelė pridedama). Veiklos rezultatų vertinimo lentelės 1 dalies 1 punkte rodiklio siektina reikšmė neįvykdyta dėl Įstatymo151 straipsnio 10 dalyje nurodytų priežasčių, kurioms nebuvo galima daryti įtakos, kontroliuoti ir užkirsti kelią aplinkybių ir jų pasekmių atsiradimui COVID-19 infekcijai suvaldyti.

**2. Sprendimo projekto tikslai ir uždaviniai.**

Sprendimo projektu siūloma nustatyti viešosios įstaigos Pasvalio ligoninės vyr. gydytojui Rolandui Rastauskui mėnesinio darbo užmokesčio kintamosios dalies dydį.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**4. Skaičiavimai, išlaidų sąmatos, finansavimo šaltiniai.**

Sprendimo įgyvendinimui bus naudojamos Privalomojo sveikatos draudimo lėšos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priėmus sprendimą bus parengti ir pateikti pasirašyti atitinkami darbo sutarties pakeitimai.

**7. Sprendimo projekto antikorupcinis vertinimas.**

Sprendimo projekto antikorupcinis vertinimas atliktas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Socialinės paramos ir sveikatos skyrius, Socialinės paramos ir sveikatos skyriaus vyriausioji specialistė (Savivaldybės gydytoja).

PRIDEDAMA. Viešosios įstaigos Pasvalio ligoninės 2021 metų veiklos rezultatų vertinimo lentelė, 4 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė

**VIEŠOSIOS ĮSTAIGOS Pasvalio ligoninės 2021 metų veiklos rezultatų vertinimas**

**\***Lietuvos Respublikos sveikatos apsaugos ministro 2021 m. rugpjūčio 30 d. įsakymas Nr. V-1964 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2021 metų siektinų reikšmių patvirtinimo“ (su visais aktualiais pakeitimais).

**LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2021 METŲ SIEKTINOS REIKŠMĖS**

|  |  |  |  |  |
| --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | **Rajonų ir regionų lygmens Lietuvos nacionalinės sveikatos sistemos (toliau – LNSS) viešosios įstaigos****(siektina reikšmė)** | **Pasiekti rezultatai 2021 m.** | **Vertinimas balais** |
| **I Veiklos finansinių rezultatų vertinimo rodikliai:** |  |
| 1. | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | Būti nenuostolingai | Deficitas 240,6 tūkst. Eur  | 5 |
| 2. | **Įstaigos sąnaudų darbo užmokesčiui dalis** | Valstybės institucijoms skyrus papildomų Privalomojo sveikatos draudimo fondo (toliau – PSDF) biudžeto lėšų asmens sveikatos priežiūros paslaugoms apmokėti ir rekomendavus jas nukreipti sveikatos priežiūros specialistų darbo užmokesčiui didinti, ne mažiau kaip 85 proc. nurodytų lėšų panaudojamos darbo užmokesčiui didinti | 100 proc. | 10 |
| 3. | **Įstaigos sąnaudų valdymo išlaidoms dalis** | Įstaigos sąnaudų valdymo išlaidoms dalis ne daugiau kaip 2,4 proc. | 1,8 proc. | 10 |
| 4. | **Įstaigos finansinių įsipareigojimų dalis nuo metinio įstaigos biudžeto** | Įsipareigojimų koeficientas ne didesnis kaip 0,12 | 0,9 | 10 |
| 5. | **Papildomų finansavimo šaltinių pritraukimas** | ASPĮ per pastaruosius 3 m. yra pasirašiusios bent vieną sutartį dėl dalyvavimo projekte, iš kurio gauna papildomą finansavimą | 2 sutartys:Projektas Nr. J02-CPVA-V-08-0001Projektas Nr. 08.13-CPVA-V-607-02-0011 | 10 |
| **II Veiklos rezultatų vertinimo rodikliai:** |  |
| 1.  | **Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes** | Pacientų pasitenkinimo ASPĮ teikiamomis asmens sveikatos priežiūros paslaugomis lygis ne mažiau kaip 0,8 balo | 0,9 balo | 10 |
| 4. | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | ASPĮ įtraukta į Skaidrių asmens sveikatos priežiūros įstaigų sąrašą | Įtraukta į Skaidrių ASPĮ sąrašą (Savivaldybės tarybos 2019-09-25 sprendimas Nr. T1-190) | 15 |
| 5. | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas)** | * 1. Ne mažiau kaip 98 proc. visų stacionaro epikrizių (e. dokumentas Nr. E003 „Stacionaro epikrizė“) (toliau – E003) išrašoma el. būdu.
 | 100 proc. | 10 |
| * 1. ASPĮ, išrašant e. receptus, vaistų sąveikų tikrinimo funkcionalumą naudoja pilna apimtimi;
 | Taip |
| * 1. ASPĮ yra Išankstinės pacientų registracijos informacinės sistemos (toliau – IPR IS) dalyvis.
 | Taip |
| * 1. Ne mažiau kaip 50 proc. visų atsakymų į siuntimus (e. dokumentas Nr. E027 – a „Atsakymas į siuntimą konsultacijai, tyrimams, gydymui“) (toliau – E027-a) išrašomas el. būdu.
 | 76 proc. |
| * 1. Patvirtinta ASPĮ naudojamos informacinės sistemos infrastruktūros saugumo dokumentacija.
 | Patvirtinta |
| 9. | **Vidutinė hospitalizuotų pacientų gydymo trukmė įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Vidutinė chirurgijos paslaugų gydymo trukmė – ne ilgiau kaip 6,8 dienos | 8,1 dienos | 0 | 3,3 |
| Vidutinė terapijos paslaugų grupės gydymo trukmė – ne ilgiau kaip 6,4 dienos | 13,0 dienos | 0 |
| Vidutinė psichiatrijos paslaugų grupės gydymo trukmė – ne ilgiau kaip 18,8 dienos | 18,1 dienos | 10 |
| 11. | **Įstaigoje iš Privalomojo sveikatos draudimo fondo biudžeto lėšų apmokėtų brangiųjų tyrimų ir procedūrų, kurių stebėsena atliekama, skaičius, medicinos priemonių, kuriomis atlikti brangieji tyrimai ir procedūros, panaudojimo efektyvumas (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)** | Kompiuterinės tomografijos aparatų apkrova – ne mažiau kaip 12 kompiuterinės tomografijos tyrimų per vieną darbo dieną vienu kompiuterinės tomografijos aparatu | 7 | 0 |
| Magnetinio rezonanso tomografijos aparatų apkrova – ne mažiau kaip 10 magnetinio rezonanso tomografijos tyrimų per vieną darbo dieną vienu magnetinio rezonanso tomografijos aparatu | Magnetinio rezonanso tomografijos aparato neturi |
| **III Papildomi veiklos rezultatų vertinimo rodikliai:** |
| 1. | **Kritinis likvidumo rodiklis** | Ne mažiau kaip 0,8 | 0,9 | 10 |
| 2. | **Konsoliduotų viešųjų pirkimų skaičius** | Ne mažiau kaip 2 | 6 pirkimai | 10 |
| Iš viso balų | **103,3** |

1 dalies 1 punkte rodiklio siektina reikšmė neįvykdyta dėl Įstatymo151 straipsnio 10 dalyje nurodytų priežasčių, kurioms nebuvo galima daryti įtakos, kontroliuoti ir užkirsti kelią aplinkybių ir jų pasekmių atsiradimui COVID-19 infekcijai suvaldyti.

Įvertinta vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ (Lietuvos Respublikos sveikatos apsaugos ministro 2020 m. gruodžio 18 d. įsakymo Nr. V-2956 redakcija) (su visais aktualiais pakeitimais).